ddrg/super_eurlex huggingface dataset:
A Bizottság 3402/82/EGK rendelete

(1982. december 17.)

egyes árucikkeknek a Közös Vámtarifa 38.19 X. alszáma alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a Görögország csatlakozási okmánya által módosított, a Közös Vámtarifa szerinti nómenklatúra egységes alkalmazásához szükséges intézkedésekről szóló 1969. január 16-i 97/69/EGK tanácsi rendeletre [1], és különösen annak 3. cikkére,

mivel a Közös Vámtarifa szerinti nómenklatúra egységes alkalmazásának biztosítása érdekében rendelkezéseket kell tenni a rágógumi tarifális besorolásáról, mely hengeres alakú darabokban (tömegszázalékban) 34 % butil-gyök gumit, 15 % polietilént, 13 % poli(vinil acetátot), 28 % növényi gyantát és 10 % kalcium karbonátot tartalmaz;

mivel a legutóbb a 3000/82/EGK rendelettel [2] módosított 950/68/EGK tanácsi rendelethez [3] mellékelt Közös Vámtarifa 38.19 vámtarifaszáma többek között a máshol nem említett, a vegyipar és a vele rokon iparok késztermékeit tartalmazza;

mivel a kérdéses termék a vegyipar és a vele rokon iparok késztermékei jellemzőivel bír;

mivel ennél pontosabban meghatározott vámtarifaszám hiányában a terméket a 38.19 vámtarifaszám alá kell besorolni; mivel e vámtarifaszámon belül a 38.19 X. alszám a megfelelő;

mivel az e rendeletben foglalt intézkedések összhangban vannak a Közös Vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

A rágógumi, mely hengeres alakú darabokban (tömegszázalékban) 34 % butil-gyök gumit, 15 % polietilént, 13 % poli(vinil acetátot), 28 % növényi gyantát és 10 % kalcium karbonátot tartalmaz, a Közös Vámtarifa következő alszáma alá kerül besorolásra:

38.19 Vegyipar és rokon iparok termékei és készítményei (beleértve a természetes termékek keverékét is), vegyipar és vele rokon iparok másutt nem említett melléktermékei:

X. Más

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. december 17-én.

a Bizottság részéről

Karl-Heinz Narjes

a Bizottság tagja

[1] HL L 14., 1969.1.21., 1. o.

[2] HL L 318., 1982.11.15., 1. o.

[3] HL L 172., 1968.7.22., 1. o.

--------------------------------------------------
A Tanács 971/83/EGK rendelete

(1983. március 28.)

az Európai Gazdasági Közösség és a Guineai Forradalmi Népköztársaság kormánya között létrejött, a Guinea partjainál folytatott halászatról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Közösség érdekében áll, hogy jóváhagyja az 1983. február 7-én Conakry-ban aláírt, az Európai Gazdasági Közösség és a Guineai Forradalmi Népköztársaság kormánya között létrejött, a Guinea partjainál folytatott halászatról szóló megállapodást az arra vonatkozó levélváltással együtt,

ELFOGADTA EZT A RENDELETET:

1. cikk

Az Európai Gazdasági Közösség és a Guineai Forradalmi Népköztársaság kormánya között létrejött, a Guinea partjainál folytatott halászatról szóló megállapodást, az arra vonatkozó levélváltással együtt a Közösség nevében a Tanács jóváhagyja.

Az első bekezdésben említett szövegeket csatolták e rendelethez.

2. cikk

A Tanács elnöke megküldi a megállapodás 16. cikkében előírt értesítést [2].

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. március 28-án.

a Tanács részéről

az elnök

J. Ertl

[1] HL C 13., 1983.1.17., 249. o.

[2] A megállapodás hatálybalépésének időpontját a Tanács Főtitkársága közzéteszi az Európai Közösségek Hivatalos Lapjában.

--------------------------------------------------
A Bizottság 763/83/EGK rendelete

(1983. március 29.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet tizenharmadik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1183/82/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 632/83/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet melléklete a következőképpen módosul:

A kibocsátó szervezetek névjegyzéke a következő szervezetekkel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

„Korea | National Livestock Cooperative Federation, L 426 Yeoyi-dong, Youngdeungpo-ku, Seoul” |

„Nepál | Dairy Development Corporation, PO Box 838, Lainchour, Kathmandu” |

„Németországban állomásozó fegyveres erők | Navy, Army and Air Force Institutes (NAAFI), Weidenbruchweg 2000, Krefeld” |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. március 29-én.

a Bizottság részéről

Poul Dalsager

a Bizottság tagja

[1] HL L 140., 1982.5.20., 1. o.

[2] HL L 148., 1968.6.28., 13. o.

[3] HL L 73., 1983.3.19., 26. o.

[4] HL L 272., 1981.9.26., 25. o.

--------------------------------------------------
A Bizottság 2882/83/EGK rendelete

(1983. október 13.)

a közös vámtarifa 97.04 C alszáma alá tartozó árucikkek besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmányával módosított, a közös vámtarifa szerinti nómenklatúra egységes alkalmazására vonatkozó intézkedések meghozataláról szóló, 1969. január 16-i 97/69/EGK tanácsi rendeletre [1] és különösen annak 3. cikkére,

mivel a közös vámtarifa nómenklatúrája egységes alkalmazásának biztosítása érdekében rendelkezéseket kell megállapítani a fém és műanyag burkolatú, folyadékkristályos kijelzős, a játékra programozott monolitikus integrált áramkört (a játékos eredményét is kijelző), órát, ébresztő funkciót és számológépet tartalmazó elektronikus játék (110 x 73,5 x 8 mm) tarifális besorolására;

mivel a legutóbb a 604/83/EGK tanácsi rendelettel [2] módosított 950/68/EGK tanácsi rendelethez [3] csatolt Közös Vámtarifa a 97.03 vámtarifaszám alatt (többek között) játékokat, és a 97.04 vámtarifaszám alatt (többek között) társasjátékokat említ; mivel e két vámtarifaszámot a fent említett árucikkek besorolásakor figyelembe kell venni;

mivel tervezésük és felhasználásuk alapján az áruk az elektronikus játék alapvető jellemzőivel rendelkeznek;

mivel ezen felül, a játékosok eredményének a képernyőn történő megjelenése miatt, e játékokat a megszerzett pontok alapján egymással versenyző játékosoknak tervezték; mivel következésképpen ezek társasjátéknak tekintendők, és így a Közös Vámtarifa 97.04 vámtarifaszámának C alszáma alá kell őket besorolni;

mivel az e rendeletben előírt intézkedések összhangban vannak a közös vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

A fém és műanyag burkolatú, folyadékkristályos kijelzős, a játékra programozott monolitikus integrált áramkört (a játékos eredményét is kijelző), órát, ébresztő funkciót és számológépet tartalmazó elektronikus játékot (110 x 73,5 x 8 mm), a közös vámtarifában a következő alszám alá kell besorolni:

97.04 Felnőtt vagy gyermek társas-, asztali és szabadtéri játék (beleértve a biliárdasztalt és az asztalitenisz-felszerelést);

C. Egyéb.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. október 13-án.

a Bizottság részéről

Karl-Heinz Narjes

a Bizottság tagja

[1] HL L 14., 1969.1.21., 1. o.

[2] HL L 72. 1983.3.18., 3. o.

[3] HL L 172., 1968.7.22., 1. o.

--------------------------------------------------
A Tanács 3396/83/EGK rendelete

(1983. november 14.)

az Európai Gazdasági Közösség és a Svájci Államszövetség közötti megállapodás 2. jegyzőkönyvéhez mellékelt II. táblázat módosításáról szóló, levélváltás formájában létrejött megállapodás elfogadásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság ajánlására,

mivel az Európai Gazdasági Közösség és a Svájci Államszövetség az 1981. február 4. és 5-i levélváltással megállapodott az említett felek között 1972. július 22-én megkötött megállapodás 2. jegyzőkönyvéhez mellékelt II. táblázat hatálya alá tartozó feldolgozott mezőgazdasági termékekre vonatkozó kereskedelmi engedményekről [1],

mivel ennek következtében kívánatos lett az említett táblázat szövegét hivatalosan is módosítani; mivel ezért az e célból meghatározott, levélváltás formájában létrejött megállapodást jóvá kell hagyni,

ELFOGADTA EZT A RENDELETET:

1. cikk

Az Európai Gazdasági Közösség és a Svájci Államszövetség közötti megállapodás 2. jegyzőkönyvéhez mellékelt II. táblázat módosításáról szóló, levélváltás formájában létrejött megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a levélváltás formájában létrejött megállapodásnak a Közösséget jogilag kötelező aláírására jogosult személyt.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. november 14-én.

a Tanács részéről

az elnök

C. Simitis

[1] HL L 300., 1972.12.31., 189. o. ésHL L 303., 1978.10.28., 25. o.

--------------------------------------------------
A Bizottság 2053/83/EGK rendelete

(1983. július 20.)

egyes árucikkeknek a Közös Vámtarifa 32.04 A. IV. alszáma alá történő besorolásáról

AZ EURÓPAI KÖZÖSSÉGEK BIZOTTSÁGA

tekintettel az Európai Gazdasági Közösséget létrehozó szerződésre,

tekintettel a legutóbb a Görögország csatlakozási okmánya által módosított, a Közös Vámtarifa szerinti nómenklatúra egységes alkalmazásához szükséges intézkedésekről szóló 1969. január 16-i 97/69/EGK tanácsi rendeletre [1], és különösen annak 3. cikkére,

mivel a Közös Vámtarifa szerinti nómenklatúra egységes alkalmazásának biztosítása érdekében rendelkezéseket kell hozni a következő jellemzőkkel bíró paprikakivonat tarifális besorolása érdekében:

- megjelenés: igen sűrűn folyadék, sötétvörös, nagy színezőerővel,

- illat és íz: aromás, hasonlít a paprikához, nem csípős,

- hamu: 0,49 tömegszázalék,

- illóolajok: 0,15 ml/100 g,

- paprika: nem észlelhető – alapvetően csípős,

- glükóz: nem észlelhető,

- triglicerid: pozitív teszt,

- capsanthin: megközelítőleg 2,2 g/kg [körülbelül 60000 EOA (Essential Oil Association)];

mivel a legutóbb a 604/83/EGK rendelettel [2] módosított 950/68/EGK tanácsi rendelethez [3] mellékelt Közös Vámtarifa 32.04 vámtarifaszáma többek között a növényi eredetű színezőanyagokra vonatkozik (beleértve a festőfa-kivonatot, és más növényi eredetű színezőanyag kivonatot, az indigó kivételével);

mivel a kérdéses termék, amely növényi kivonat, a 32.04 vámtarifaszám alá tartozó, növényi eredetű színezőanyag jellemzőivel bír; mivel a 32.04 vámtarifaszám alatt a 32.04 A. IV. alszámot kell választani a kérdéses termékre;

mivel az e rendeletben foglalt rendelkezések összhangban vannak a Közös Vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

A paprikakivonatból álló termék, amely az alábbi jellemzőkkel rendelkezik:

- megjelenés: igen sűrűn folyadék, sötétvörös, nagy színezőerővel,

- illat és íz: aromás, hasonlít a paprikához, nem csípős,

- hamu: 0,49 tömegszázalék,

- illóolajok: 0,15 ml/100 g,

- paprika: nem észlelhető – alapvetően csípős,

- glükóz: nem észlelhető,

- triglicerid: pozitív teszt,

- capsanthin: megközelítőleg 2,2 g/kg [körülbelül 60000 EOA (Essential Oil Association)];

a Közös Vámtarifa következő vámtarifaszáma alá sorolódik be:

32.04 Növényi vagy állati eredetű színezőanyagok (beleértve a festőfa-kivonatot, és más növényi eredetű színezőanyag kivonatot, az indigó kivételével):

A. Növényi eredetű színezőanyag:

IV. Más

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. július 20-án.

a Bizottság részéről

Karl-Heinz Narjes

a Bizottság tagja

[1] HL L 14., 1969.1.21., 1. o.

[2] HL L 72., 1972.3.18., 3. o.

[3] HL L 172., 1968.7.22., 1. o.

--------------------------------------------------
A Bizottság 269/84/EGK rendelete

(1984. február 1.)

az egyes sajtok Ausztráliába történő kivitelére vonatkozó különleges feltételek megállapításáról szóló 3439/83/EGK rendelet II. mellékletének helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1600/83/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 17. cikke (4) bekezdésének első albekezdésére,

mivel az egyes sajtok Ausztráliába történő kivitelére vonatkozó különleges feltételek megállapításáról szóló, 1983. december 5-i 3439/83/EGK bizottsági rendelet [3] bevezeti az említett sajtokat kísérő igazolások rendszerét; mivel a zsírmentes anyag tömegének százalékban kifejezett víztartalma nincs feltüntetve az említett rendelet II. mellékletében foglalt mintaigazolás B. szakaszának 7. rovatában; mivel ezért a II. mellékletet teljes terjedelmében ismételten közzé kell tenni;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3439/83/EGK rendelet II. mellékletének helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. február 1-jén.

a Bizottság részéről

Poul Dalsager

a Bizottság tagja

[1] HL L 163., 1983.6.22., 56. o.

[2] HL L 148., 1968.6.28., 13. o.

[3] HL L 340., 1983.12.6., 7. o.

--------------------------------------------------

II. MELLÉKLET

+++++ TIFF +++++

--------------------------------------------------
A Bizottság 2778/84/EGK rendelete

(1984. október 1.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet huszonharmadik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1557/84/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 907/84/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében a kibocsátó szervezetek névjegyzéke a következő szervezettel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Törökország | Turkiye Sut EndustrisiGumuru J. M. Istambul Caddesi No 88 Iskitler Ankara |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. október 1-jén.

a Bizottság részéről

Poul Dalsager

a Bizottság tagja

[1] HL L 150., 1984.6.6., 6. o.

[2] HL L 148., 1968.6.28., 13. o.

[3] HL L 94., 1984.4.4., 7. o.

[4] HL L 272., 1981.9.26., 25. o.

--------------------------------------------------
A Tanács 3626/84/EGK rendelete

(1984. december 19.)

az Európai Gazdasági Közösséget létrehozó szerződés 79. cikke (3) bekezdésének végrehajtása keretében a fuvardíjakban és fuvarozási feltételek terén alkalmazott hátrányos megkülönböztetés megszüntetéséről szóló 11. rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 75. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel a 84/647/EGK tanácsi irányelv [3] rendelkezik az ellenszolgáltatás fejében vagy saját számlára végzett árufuvarozók részére a bérelt járművek használatáról;

mivel a 11. rendelet [4] 9. cikk fogalommeghatározása saját számlára végzett közúti árufuvarozásról kizárja a bérelt járművek használatát; mivel emiatt módosítani kell az említett rendeletet,

ELFOGADTA EZT A RENDELETET:

1. cikk

"- az árukat a vállalkozás tulajdonában lévő, az általa részletfizetési feltételek mellett megszerzett vagy bérbe vett járművekkel kell fuvarozni, feltéve hogy az utóbbi esetben ezek a járművek megfelelnek a 84/647/EGK irányelv [5] 2. cikkében foglalt feltételeknek."

2. cikk

Ez a rendelet 1986. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. december 19-én.

a Tanács részéről

az elnök

J. Bruton

[1] HL C 10., 1984.1.16., 91. o.

[2] HL C 35., 1984.2.9., 19. o.

[3] HL L 335., 1984.12.22., 72. o.

[4] HL 52., 1960.8.16., 1121/60. o.

[5] HL L 335., 1984.12.22., 72. o.

--------------------------------------------------
A Tanács 1555/84/EGK rendelete

(1984. június 4.)

a Törökországból származó egyes mezőgazdasági termékek Közösségbe irányuló behozataláról szóló 3671/81/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel a 3671/81/EGK rendelet [1] meghatározza, hogy ha az 1035/72/EGK rendelet [2] 25. és 25a. cikkének megfelelően a Bizottság a Törökországból származó egyes gyümölcsök és zöldségek behozatalára kiegyenlítő vámot ró ki, ugyanakkor köteles ezekre a termékekre ismételten bevezetni az 1981. január 1. előtti szintnek megfelelő vámot;

mivel a fent említett rendelkezés alkalmazása bizonyos termékek esetében olyan vámtétel kiszabását eredményezheti Törökországgal szemben, amely magasabb az 1981. január 1. óta az összes olyan Közösségen kívüli szállító országgal szemben elfogadott vámtételnél, amelyek nem élveznek különleges kedvezményeket a Közösségbe irányuló behozatal tekintetében;

mivel a 3671/81/EGK rendelet 1. cikkét ennek megfelelően módosítani kell; mivel ezen kívül számításba kell venni az 1980. december 31-i Társulási Megállapodásnak megfelelően a Törökországból származó behozatalra alkalmazandó intézkedéseket,

ELFOGADTA EZT A RENDELETET:

1. cikk

A 3671/81/EGK rendelet 1. cikke helyébe a következő szöveg lép:

"1. cikk

Abban az esetben, ha az 1035/72/EGK rendelet 25. és 25a. cikkének megfelelően a Bizottság bizonyos, Törökországból származó gyümölcsök és zöldségek behozatalára kiegyenlítő vámot ró ki, ugyanakkor köteles ismételten bevezetni:

- a legnagyobb kedvezményre vonatkozó záradék által érintett, Közösségen kívüli országok esetében alkalmazott vámtarifát azokra a Törökországból származó termékekre, amelyek 1980. december 31-én a Társulási Megállapodásból fakadó intézkedések értelmében nem élveztek vámkedvezményeket,

- a legnagyobb kedvezményre vonatkozó záradék által érintett országokra jelenleg alkalmazott Közös Vámtarifának megfelelő, az 1980. december 31-én hatályos kedvezményezési programban szereplő rendelkezéseknek megfelelően csökkentett vámokat azokra a Törökországból származó termékekre, amelyek a Társulási Megállapodás alapján különleges kedvezményt élveznek."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1984. június 4-én.

a Tanács részéről

az elnök

J. Delors

[1] HL L 367., 1981.12.23., 3. o.

[2] HL L 118., 1972.5.20., 1. o.

--------------------------------------------------